· Съобщение за предложение за изработване на проект на подробен устройствен план – план за застрояване на УПИ I и XIII – 573, кв.19 по плана на село Попина, община Ситово с цел изграждане на цех за преработка на мляко и млечни продукти за производство на кисело мляко и сирене с капацитет 1т/месец
СЪОБЩЕНИЕ 
по чл.5, ал.2 на Наредбата за условията и реда за извършване на ОВОС

Внесеното от възложителя „Еко Фриго“ ЕООД предложение за изработване на проект на подробен устройствен план – план за застрояване на УПИ I и XIII – 573, кв.19 по плана на село Попина, община Ситово е с цел създаване на устройствена основа за обособяване на „Предимно производствена зона“. Цитираният проект на ПУП-ПЗ за избрания имот попада в обхвата на Приложение 2, т.9.1 към чл.2, ал.2, т.1 от Наредбата за условията и реда за извършване на екологична оценка на планове и програми и подлежи на процедура по преценяване на необходимостта от екологична оценка.

Конкретното инвестиционно предложение в обхвата на инвестиционния проект, за изграждане на цех за преработка на мляко и млечни продукти за производство на кисело мляко и сирене с капацитет 1т/месец, попада в обхвата на Приложение 2, т.7 „Предприятия в хранителната промишленост”, буква ”в” – „производство на млечни продукти” към чл.93, ал.1, т.1 и 2 от ЗООС и подлежи на процедура по преценяване на необходимостта от извършване на оценка на въздействието върху околната среда (ОВОС).

Съгласно чл.91, ал.2 от ЗООС, когато за инвестиционното предложение, включено в Приложение 1 и 2 на Закона се изисква и изготвяне на самостоятелен план или програма, компетентният орган по околна среда може по искане на възложителя или по своя преценка да допусне извършването само на една от оценките по Глава шеста на ЗООС. Отчитайки предвижданията на устройствения план и обхвата на инвестиционния проект, считам за целесъобразно в случая прилагането на процедурата по преценяване на необходимостта от оценка на въздействието върху околната среда.
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 94/2012г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО 3163/07.07.2016г.
Копие на писмото е изпратено в Община Ситово и Кметство село Попина.
